b"\n_START_ARTICLE_\nIridi\n_START_SECTION_\nCaracter\xc3\xadstiques principals\n_START_PARAGRAPH_\n\xc3\x89s de color blanc, semblant al plat\xc3\xad, per\xc3\xb2 presenta una lleugera coloraci\xc3\xb3 groga. \xc3\x89s dif\xc3\xadcil treballar aquest metall, perqu\xc3\xa8 \xc3\xa9s molt dur i trencad\xc3\xads. \xc3\x89s el metall m\xc3\xa9s resistent a la corrosi\xc3\xb3. No \xc3\xa9s atacat pels \xc3\xa0cids, ni tan sols per l'aigua r\xc3\xa8gia. Per a dissoldre'l, s'empra \xc3\xa0cid clorh\xc3\xaddric, HCl, concentrat amb clorat de sodi, NaClO\xe2\x82\x83, a temperatures altes. T\xc3\xa9 una densitat molt elevada, semblant a la de l'osmi. _NEWLINE_Els seus estats d'oxidaci\xc3\xb3 m\xc3\xa9s comuns s\xc3\xb3n +1, +3 i +4."